AJAKOHAST OTSE TAEVAST
Jeruusalemm - ilus ja imeline linn.
Seal on näha ka Kuldne värav.
Vaatate saadet "Ajakohast otse taevast".
Tere tulemast olema koos meiega!
Oleme täna Taaveti linnas,
mille kohta võiks sama hästi öelda ka, et tegu on Jumala linnaga.
Loomulikult on taevas Jumala tõeliseks linnaks,
kuid Jumalal on oma eriline suhe selle linnaga.
Jeesus suri siin ja tõusis siit ka üles taevasse,
kuid enne seda toimus siin palju muidki asju.
Vaidlused selle üle, kellele see linn tegelikult kuulub,
käivad endiselt,
kuid üks on kindel - Jeruusalemm on jagamatu linn
ja selle kellegagi jagamine pole üldse mõeldavgi.
Rääkides ajaloost, siis nii enne kui ka pärast 1948. aastat
ongi käinud kõik need vaidlused selle linna omamisõiguste üle.
Üks on kindel - Taavet suundus Iisraeli pealinna.
Ta oli algselt Hebronis, tulles seejärel siia - Jeruusalemma,
valitsedes siit 33. aastat.
Enne seda oli ta 7. aastat Hebronis.
Jeruusalemm oli juba 3000. a. tagasi Taaveti valitsemise ajal Iisraeli linn
ja selle aja jooksul on siin elanud nii suuremal kui vähemal määral juute.
Tänu sõdadele on siin poliitiliselt olnud erinevaid aegu,
kus on selle linna pärast sõditud ja võideldud.
Kuid me ei tohi kunagi unustada,
et see linn on juba ammustest aegadest
olnud osa juutide ajaloost.
On ju? - On.
Juudid on siin tõesti elanud läbi aegade.
Kuulsime kord Iisraeli peaministri nõunikku,
kes ütles: "Me kõik oleme kuulnud Washington DC'st,
kuid kui paljud on kuulnud Jeruusalemm DC'st?"
Ja siis ta lisas:
"Jeruusalemm - Taaveti linn" (ing.k. David City ehk DC)
Oleme tänulikud Jumalale selle võimaluse eest
teha oma saateid siin.
Räägime oma saatesarjas erinevatel teemadel
ja sul on võimalik näha kõiki me saateid
ka TV7 arhiivist, mis on leitav www.tv7.ee
Seal on sadu saateid, kuid me põhisõnum on muutumatu.
See ei tähenda, et kordaksime koguaeg ühte ja sama,
kuid me põhisõnum on alati sama.
Me endi välimus võib ehk ajaga muutuda,
mistõttu aastate taguseid saateid vaadates on näha,
et oleme olnud ka pisut nooremad.
Kuid me tänane sõnum räägib sellest,
et Jeesus viibis Jeruusalemmas peale oma surma ja ülestõusmist
umbes 40. päeva.
Ta ilmutas end elavana nii oma jüngritele
kui teistelegi oma järgijatele.
Loomulikult oli ka neid, kes jätsid Ta peale seda, kui Ta suri,
arvates, et sellest loost ei saa asja.
Seda juhtus muide varemgi juba, kui Jeesus läks oma õpetuses süviti,
sest nad ütlesid: "See kõik on üle mõistuse me jaoks.
Me ei kujuta küll ette,
kuidas võiksime süüa Tema liha või juua Tema verd?"
Taolised mõisted olid juutide jaoks täiesti mõistetamatud
ja nad ei saanud aru,
mida Jeesus selle kõige all tegelikult mõtles.
Nii et, paljud jätsid Ta maha.
Samas aga tuli uusi inimesi jälle juurde.
Seda isegi selle 40. päeva jooksul.
Paulus ütleb,
et Jeesus ilmus mingi hetk 500'le inimesele,
olles enne seda siis ilmunud juba oma jüngritele
ja naistele, kes Teda samuti järgisid ning teenisid.
Nii et, paljud said tunnistada, et Jeesus on üles tõusnud.
Osad neist nägid Teda ja osad said Teda isegi katsuda,
mistõttu oli täiesti kindel, et Ta elab ja surm ei saanud Temast võitu.
Vaadates Apostlite tegude 1. ptk.'i...
Muide, Luukas oli see, kes kirjutas Apostlite tegude raamatu.
See sama Luukas, kes kirjutas ka Luuka evangeeliumi.
Ta oli ametilt arst, kuid samas ka evangelist,
rännates ja teenides kaasa kõigil Pauluse retkedel.
Pauluse jaoks oli kindlasti tore omada isiklikku arsti igal pool kaasas.
Küsid nüüd: "Miks ometi? Kas siis Jumal ei tervendagi?"
Ikka tervendab.
Kuid kui sa ikka 40. hoopi piitsa saad,
siis läheb tarvis ka ravivat salvi, mistõttu Luukas ravis Paulust,
nii et too jaksas üllataval moel edasi teenida.
Nii et, Luukas oli temaga kaasas ja kirjutas 1. ptk.'s nii:
"Esimese raamatu, Teofilos..."
Ta kirjutab siin kellelegi Teofilusele.
"Esimese raamatu, Teofilos, ma kirjutasin kõigest sellest,
mida Jeesus algusest peale tegi ja õpetas
kuni selle päevani, mil ta võeti üles taevasse
pärast seda, kui ta apostlitele, keda ta oli valinud Püha Vaimu kaudu,
oli andnud korraldusi.
Neile ta oli pärast oma kannatamist näidanud ennast elavana,
tõendades seda mitmel viisil,
ilmudes neile neljakümne päeva jooksul..."
Neljakümne päeva jooksul.
Kui su jaoks on pisut kaotsi läinud kirikuaasta kulgemise kava,
siis paasapühad oli see aeg, kus Jeesus tõusis surnuist üles
ja 40. päeva sealt edasi on taevaminemisepüha.
Taevaminemisepüha on alati muutumatult neljapäeviti,
sest pühapäevast 40. päeva edasi on neljapäev.
Nii et, Jeesus ilmutas end neile, näidates, et Ta on elus
ja Ta rääkis neile ka jumalariigist.
Ap.1:4 aga ütleb: "Kui siis Jeesus viibis koos nendega,
keelas ta neil Jeruusalemmast lahkuda..."
Me tuleme nende asjade juurde hiljem tagasi,
kuid salmis 9. on öeldud:
"Kui Jeesus seda oli öelnud, tõsteti ta nende nähes üles."
Kui Jeesus oli nendega rääkinud
ja andnud neile kõik vajalikud nõuanded ning juhised,
võeti Ta nende silme all üles taevasse.
Kus see kõik sündis? See sündis Õlimäel.
Õlimäel.
Paik, kus me just praegu seisame,
või ehk mõnisada meetrit meist siia või sinna suunas.
Jeesus oli siin Õlimäel, mis ei ole nii üüratumalt suur.
"Jeesus...tõsteti nende nähes üles ja pilv varjas ta nende silme eest."
Nad nägid, kuidas üks pilv tuli ja Ta üles tõstis.
Nad ei näinud sel hetkel ühtki inglit,
kuigi inglid olid kaasas kogu loos ja ma peagi loen ka sellest.
Aga pilv oli siis see, milles Ta üles tõsteti.
"Kui nad taevasse vaatasid tema minekut,
vaata, siis seisis nende juures kaks valgeis rõivais meest."
Siinkohal on ilmselge, et tegu oli inglitega.
Usume, et inglid ei näe päris sellised välja
nagu neid erinevatel joonistustel ja piltidel kuvada püütakse.
Selliste väikeste, ümarate... - Ja tiibadega.
Võib-olla on neil taevas tiivad,
kuid ma tean inimesi, kes on näinud ingleid.
Meil on üks sõber, kes nägi üht hallipäist meest...
Mina muide ei ole ingel.
Kuid üks hallipäine mees läks ja aitas me sõpra ning ta meeskonda,
et nad jõuaksid lennukile, mis oli juba väravast välja sõitnud.
Korraga ilmus see hallipäine mees, kes peatas lennuki,
aidates neid selle lennuki peale.
Ja kui me sõber tahtis siis seda meest tänada,
polnud teda enam kusagil.
Nii pidas ta teda täie kindlusega ingliks.
Ja ma olen kuulnud teisigi lugusid,
mille põhjal inglid võivad näha välja täiesti tavaliste inimestena.
See omakorda aga aitab meil kergemini abi vastu võtta,
kuna inglid ongi ju mõeldud meie abimeesteks.
Kuid tagasi selle loo juurde:
"Siis seisis nende juures kaks valgeis rõivais meest,
kes ütlesid: Galilea mehed,
mis te seisate siin ja vaatate üles taevasse?
See Jeesus, kes teilt võeti üles taevasse,
tuleb samal kombel, nagu te nägite teda taevasse minevat.”
Sama kirjeldus on olemas ka Ilmutuse raamatus.
Kuid Jeesus tuleb tagasi ja just siia Õlimäele.
Just nimelt siia paika.
Ta tuleb samal moel nagu läks.
Nad seisid ja vaatasid üles
ja kui Ta tagasi tuleb, siis nad näevad Teda samamoodi.
Ta ei tule kuidagi robaki, aga nö aeglases liikumises
ja kogu maailm saab seda nägema.
See on ju igati lihtsasti mõistetav.
Ma ei tea, kus täpselt see on,
kuid olen kuulnud, et USA's on üks telefirma,
kes on paigaldanud siia Õlimäele oma kaamerad,
et nad võiks filmida Jeesuse tulekut ja edastada seda kogu maailmale,
et kõik näeksid Jeesuse tagasitulekut.
Ta on enam kui teretulnud tagasi.
Jeesus oli olnud nendega 3,5-4. aastat.
Peale seda Ta suri, maeti maha,
tõusis üles ja viibis 40. päeva maa peal,
peale mida Ta läks tagasi taevasse.
Kuid mida me selle kõigega peale hakkame?
Küsimus pole selles, et nüüd on kõik läbi ja lõppenud
ning me peame ootama seni, kuni Ta tagasi tuleb.
Sellest on juba 2000. aastat möödas, kui see kõik sündis.
Usutavasti mõistad, et tegu polnud ega ole ajaga,
kus nö pausi pidada ja kohvile minna,
mõeldes, millal Ta küll tagasi tuleb?
Ei.
Jumal oli selle kõik väga selgelt planeerinud,
nii et, kui Jeesus tagasi tuleb...
Võime lugeda sellest näiteks Efeslaste raamatust.
Efeslaste teine peatükk,
kus kirjutatakse nii Jeesusest kui meistki.
Efeslastele 2:6: "Ning (Jumal) on meid koos temaga üles äratanud
ja asetanud taevasesse olukorda Kristuses Jeesuses,
et näidata tulevastel aegadel oma armu võrratut rikkust
helduses meie vastu Kristuses Jeesuses."
Tänu Jumalale, et arm on see, mille kaudu oleme päästetud.
See on lihtsalt imeline!
Me näeme Piiblist,
et Jeesus istub taevas aujärjel Isa paremal käel.
Inimmõistusel on seda raske mõista, et taevas on oma aujärg,
kus on nii Isa Jumal kui Poeg Ta paremal käel
ja vaimses mõttes vaadatuna oleme meiegi seal koos Kristusega.
Sest me oleme ju Kristuses, kas pole?
Sündides uuesti ja saades päästetud ning võttes Jeesuse vastu oma ellu,
võtab Tema meidki vastu.
Ta võtab meid iseendasse vastu,
misläbi meil ongi oma koht Kristuses.
Nii et, Jeesus istub taevasel aujärjel Isa paremal käel
ja Piiblis on öeldud, et Ta palvetab seal.
Minu eest.
Ta palvetab seal meie eest, tehes seda täie innukusega.
Kirjas Heebrealastele on öeldud, et Jeesus on meie ülempreester.
Kirikuõpetajates ja vaimulikes juhtides pole midagi halba,
sest Jumal ise on nad asetanud oma kohtadele,
et kanda hoolt Tema rahva eest
ja toita, kaitsta, hoiatada ja juhtida neid edasi,
kuniks me kõik jõuame nö täiskasvanu ikka
ka vaimses mõttes.
Nagu aru saad,
siis Jeesus istub seal taevas ja on meie poolt.
Ta mõtleb meile, palvetab me eest ja jälgib meid.
On lausa uskumatu, et Jeesus jälgib meid kõiki,
sest meid on ju palju! Kohe väga palju.
Kuid Ta tunneb ja teab igat inimest siin maamuna peal.
Mitte vaid kristlasi, aga kõiki inimesi.
Las su usk kasvada selle peale!
Me ei peagi kõigest aru saama ja kõike mõistma.
Ütled: "Ma ei ole nii tark, et sellest kõigest aru saada."
No sel juhul tere tulemast klubisse!
Meiegi pole nii targad, et sellest kõigest aru saada.
Küll aga võime uskuda sellesse.
Me usume, et Jumala Sõna on see, mille Jumal väidab selle olevat.
Ühtlasi soovitame sulle -
lase Jumala Sõnal endal selgitada end.
Lase Jumala Sõnal endal teha seda,
sest muidu võime sattuda
igasugu kummaliste seletuste ja õpetuste otsa.
Keegi võib haarata kinni mõnest sõnast Piiblis ja öelda:
"See ongi nüüd see - kõige viimasem ja õigem õpetus
ja minul on oma keskne roll selle kõige keskel."
Kui nii, siis suure tõenäosusega on tegu valeõpetusega.
Laskem Jumala Sõnal endal seletada end,
ilma, et me rebiks sealt sõnu ja mõtteid kontekstist välja.
Kuna aga Jeesus jälgib meid,
siis Ta ka teab, et oleme kõik vaid inimesed.
Ta teab, et oleme nõrgad ja ei suuda iseenesest midagi,
mis on ka põhjus,
miks Ta on andnud meile Püha Vaimu.
Ta on andnud meile ka Jumala Sõna.
Tahan öelda midagi, enne, kui edasi lähen.
Enamus meie põlvkonna inimesi oskab lugeda.
Me oskame lugeda.
Kui aga minna ajas 100.-200. aastat tagasi,
siis tol ajal elas palju inimesi, kes ei osanud lugeda
ega ka kirjutada.
Me oskame vähemalt lugeda.
Käsitsi kirjutamisega on nagu on,
sest tänapäeval käib kõik juba tehnika kaudu.
Kuid me saame aru, et meil on palju häid võimalusi.
Meil on võimalus lugeda Piiblit oma emakeeles.
Meil siis soome keeles - sulaselges soome keeles.
Kohtusime siin hiljaaegu ühe mehega, kes on uurinud Piibli tõlkeid
ja ta ütles,
et soomlaste "Piibel rahvale" on hea piiblitõlge.
Küsimus pole selles, otsekui ta müüks selle tõlke Piibleid.
Ta ei tee seda.
Ta on vana mees, kes uurib Piiblit ja kes elab Jeesusele,
andes oma parima,
et jagada Piibleid kõigile, kel seda pole.
Ma isegi olen tänulik "Piibel rahvale" tõlke eest,
isegi, et inimesed vahel nurisevad
ja ütlevad, et peaks ikka kasutama vana tõlget.
Nad peavad eeldavasti silmas 1930. aasta tõlget.
Kuid samas tuleb mõista, et Jumal valvab oma Sõna üle,
olles samas andnud meile erinevaid piiblitõlkeid.
Kui sulle meeldib paremini vana tõlge, siis loe vana tõlget
ja kui sulle meeldib veelgi vanem sellest, siis loe seda.
Kuid meil on Piibel - mis sest, et erinevates tõlgetes,
omaenda emakeeles - soome keeles!
Usun, et mu vanaisa vanaisa pööraks hauas teist külge,
kui näeks, millised võimalused on täna,
mida neil omal ajal polnud.
Jumal valvab oma Sõna üle ja Jeesus palvetab meie eest.
Nii nagu ka Pia ennist ütles - Ta palvetab meie eest.
See on Tema töö,
kuniks Ta tuleb tagasi, et koguda oma kogudus enda ümber.
See saab olema suur pulmapidu, kus me läheme taevasse
ja saame veetma seal kogu igaviku.
Kui see päev koidab, võid unustada oma liikmestaatuse.
Võid unustada selle,
millise koguduse või konfessiooni liige sa ikka tingimata oled.
Siis ei küsita enam kas või kust kogudusest sa oled,
vaid küsitakse hoopis, kas me oleme Jeesuses Kristuses?
Jeesus teab ja aitab meid ning liidab meid ka ühte.
Tehes siin Jeruusalemmas me saateid,
tuli korraga üks naine,
kes tahtis aidata meid teatud praktilistes asjades.
Me ei tea, kes ta oli ja me ei osanud tema keelt,
kuid me tajusime kõik, et meil on üks ja sama Vaim.
Jumala Vaim on see, kes liidab meid ühte.
Kuid Jeesus on praegu taevas, jälgides kõike väga täpselt.
Ta tahab, et meil läheks hästi.
Ta tahab, et sul läheks igatpidi hästi.
Seda nii majanduslikus kui sotsiaalses mõttes
ja seda ka oma pere tasandil.
Ta igatseb seda.
Usun, et peame teatud määral tegema Temaga ka koostööd.
Sest Ta võib paluda maailma eest, kui palju tahes,
aga kui maailm pöörab Talle selja ja läheb oma teed,
pole sest' mingit kasu.
Jeesus tahab, et alistuksime Talle ja otsiksime Tema palet.
Piiblis on öeldud: "Otsige esiti jumalariiki!"
Jumalariiki ja Tema õigust.
Kas me siis ei peakski püüdma olla nii tublid kui vähegi võimalik?
Loomulikult peame me loobuma teatud asjadest,
mis ei sobi kristlastele
ja mis võivad teha kahju ka teistele.
Kuid see pole kõige olulisem.
Kõige olulisem on alistuda Jeesusele,
otsida Teda ja tahta kuulda Tema häält.
Nii nagu me sageli oma hommikupalves palume.
Jaa, me palume: "Jumal, räägi meile."
Ja juhata meid.
Samas me sageli ei mõtle sellele, et Ta istub seal üleval taevas.
Mäletad sa seda Piibli kirjakohta, mis ütleb,
et kõik Piibli tõotused on Jeesuses "jah" ja "aamen"?
Nii et, kui me palume Jeesuse tahte kohaselt,
ütleb Ta: "Aamen" ning tahab juhtida ja aidata meid.
Ta ei mõtle Pia kohta: "See naine sealt Norrskatast...
No tema mul küll tuju heaks ei tee."
Sest ma olen rõõmus, et Ta palub minugi eest.
Jumal tunneb meist rõõmu!
Jumal tunneb Piast, meist ja sinust rõõmu.
Jah, me "kanalid" peavad olema puhtad,
kuid kui otsime Teda ja Tema kuningriiki ning õigust,
siis Ta kuuleb meid taevast
ja kui me palume Tema tahte kohaselt,
siis Ta toetab me palveid.
Vaimne õhkkond on vahel nii paks,
et Jumala tahtel on sellest raske läbi murda.
Taaniel palvetas ja pidi ikka kõvasti palvetama,
enne kui ingel ilmus ja ütles, et vaimumaailma õhk oli nii paks,
et nad pidid kutsuma abiväge, et saada Jumala vastus läbi
ja et Jumala inglid said tulla ning anda teada, kuidas edasi minna.
Nii et, me teeme oma osa,
kuid tänu Jumalale, kes teeb oma osa.
Ehk siis me võime ka öelda: "Aitäh Jeesus, et läksid üles taevasse"
Me usume, et Ta läks üles taevasse,
kust Ta tuleb ka tagasi.
Ta tuleb tagasi nende pärast, kes Teda ootavad ja igatsevad
ning kes on valmis Teda vastu võtma.
Paljud aga, kes pole seda veel selleks ajaks teinud,
saavad samuti võtma Teda vastu.
Kogu juudi rahvas ja Iisrael saavad päästetud üheainsa päevaga.
See on võimas olla kaasas sellega, elada täna ja uskuda Jumalasse täna,
nähes, kuidas Jeesus aitab meid kõiges.
Nii võime öelda: aitäh Jeesus Su eestpalvete eest!
Aitäh Jeesus, et jälgid meid innukalt ja istud Isa paremal käel,
oodates, mil pöördume oma südameis Sinu poole,
et veeta aega koos Sinuga.
Kuid siinkohal tahame paluda.
Meil on kombeks lõpetada iga oma saade palvega.
Tahame paluda sinu eest ja koos sinuga,
et võiksid võtta Jeesuse vastu oma südamesse
ja saada päästekindluse omagi ellu.
Jumal armastab sind ega ole sinu vastu.
Seetõttu tunned ka, kuidas Jumala Vaim sind tõmbab,
öeldes: "Anna end mulle,
sest see on hea ja igatpidi parim otsus."
Sa võid elada veel mitukümmend aastat ja siis surra,
kuid kui usud Jeesusesse, ootab sind ees igavik koos Temaga.
Seetõttu ka palu meie järel:
Jeesus Kristus,
tahan anda end Sulle.
Aitäh, et tulid maa peale
siin elades
ja siin surres.
Sa tõusid surnuist
ja läksid üles taevasse.
Aitäh Jeesus, et istud oma aujärjel.
Ma kogen Su eestpalveid.
Annan end Sulle.
Siit edasi kuulub mu elu
vaid Sulle, Jeesus.
Tunnistan oma suuga,
et Jumal on minu Isa,
Jeesus minu Päästja
ja mina olen Jumala laps.
Aitäh Jeesus!
Aamen.
Ole õnnistatud!
Olid julge, kui seda palvet palusid
ja ma tahan kuulutada kõik su patud andeks.
Võta meiega ühendust ja vaata meid taas ka järgmine kord.
Kõike head! - Kohtumiseni!
Jeesust ümbritsesid inimesed,
kes kummardasid Teda ka oma varaga.
Nad ei jutlustanud ega teinud seda, mida Jeesuse jüngrid tegid,
kuid nad andsid oma osa,
kandes hoolt selle eest, et majandusasjad olid korras.
Soovides toetada TV7 tööd, võid helistada 900 1777 (hind 7. eur)
või teha ka pangaülekande, leides me andmed www.tv7.ee
Aitäh sulle ja ole õnnistatud!
Tõlge: Anne-Ly Raukas